Aalborg Stiftstidende, 1836-07-05
England. Skjøndt man forud havde ahnet Udfaldet af Debatterne i Overhuset om Municipalbillen, da man i Publicum vidste, at Torverne, i en Forsamling hos Hertugen af Wellington, havde taget Bestemmelser imod Ministrenes Forligsforslag, saa synes dog Visheden om dette Resultat at ville yttre en, ikke ubetydelig, Indflydelse paa Partierne. Torvernes Hovedorgan, Bladet Times", yttrer sig ikke ligefrem over de Virkninger, denne Crisis kan frembringe, men, idet denne 1 Journal omtaler de i disse Debatter holdte Taler, synes den, og det ganske imod Sædvane, ligesom at ville undvige, nærmere at drøfte dem. Med desto mere Bestemthed optræde de liberale Blade. Selv den maadeholdende Coureer, erklærer sig nu for overordentlige Forholdsregler. "Hvad vil Følgen af denne Tingenes Tilstand blive spørger denne Journal. Torverne have forsøgt at regjere Landet, men de formaae det ei. Underhuset, valgt under deres Auspicier, stillede sig imod dem og tvang dem til at resignere. Da de imidlertid besidde Majoriteten i Overhuset, have de nu besluttet, heller ikke at overlade Whiggerne Landets Bestyrelse i No. i Skal Regjeringen da hæmmes i sin Gang: Skal den af begge Partier drages, snart til den ene, snart til den andenske Side og saaledes hindres i at komme af Stedet, Det vilde lade sig gjøre, hvis Folket, endnu som tidligere, vilde staa stille efter Torvernes Behag, men de Dage ere ikke meere og det er derfor meget at befrygte, at disse Tvistigheder mellem begge Huse, denne Vanskelighed i at træffe legiislative Forholdsregler, der svare til Folkets Trang, denne Standsnini de lovgivende Functioner, paa en Tid, da det borgerlige Selskab er i en saa rask Fremskriden, kan medføre Fare for langt høiere Jnteresser, end baade Peerernes og den irlandske Kirkes Lovenes Autoritet, Eiendomssikkerheden svæver i Fare. For at afværge et sligt Onde behøves der kraftige Forholdsregler og det vilde ikke undre os, om O Connells Motion omen Reform af Overhuset, der nu i disse Dage kommer for d. 30te, fandt en betydelig Understøttelse; det turde ved være muligt, at en betydelig Deel af Underhusets Medlemmer ville holde det for deres Pligt at understøtte en Motion, der har til Hensigt at finde paa Midler til at gjør en Ende paa slige usømmelige Collisioner og at undgaae dem for Fremtiden. I Debatterne have de bedste Talere af begge Partier hærdet deres Navnkundighed. Den gamle Grev Grey, som den senere Tid sjeldent har taget til Orde, har ved denne Leilighed anvendt Alt, for at formaae sine Standsbrødre til vel at betænke deres Stilling og at undgaae den overhængende Fare, ved passende Eftergivenhed. Efter at have udtalt sit inderligste Ønske for at bevare Rigets Fred og Velfærd og for at sikkre sin Stands Ære, Værdighed og Rang sluttede han saaledes: "Ja Mylord! det er mit sidste Ord, lader os overveie, om der dog ikke skulde kunde findes Midler til at tilveiebringe en Overeenskomst, uden at opoffre Grundsætninger, uden at afstaae Forrettigheder. Er det muligt, da lader os træde frem, til Held for Alt, hvad det er os dyrebart, for Ærens for Retfærdighedens Skyld, til Held for Landet, hvis Ro og Velfærd, ogsaa for vor egen Stands Jnteresses Skyld, maa ligge os særdeles paa Hjerte og lader os komme Parlamentets andet Huus imøde med en saadan Aand og en saadan Føielighed, der, paa eengang, kan gjøre Ende paa en Strid, som ikke kan fortsættes, uden farlige Følger for den Forfatning, under hvilken disse Riger saalænge have blomstret og - for at nævne, hvad der ligger os end nærmere, - uden Far for den Stand, til hvilken hiin Forfatning har hævet os Østerrig.